PITANJA I ODGOVORI ZA RADIONICU ZA UDRUGU BUDI DOBRO – TRAVANJ 2025. – PRAVNA KLINIKA PRAVNOG FAKULTETA U ZAGREBU

1. PITANJE
Vezano uz najavljenu radionicu te pripravu za nju, mene konkretno zanima sljedeće:
Obzirom da mi je Nalazom i mišljenjem o težini i vrsti invaliditeta Zavoda za vještačenje, profesionalnu rehabilitaciju i zapošljavanje osoba s invaliditetom, utvrđen postotak tjelesnog oštećenja 100% te postojanje teškog invaliditeta (IV. stupanj), zbog čega nemam pravo na naknadu zbog tjelesnog oštećenja? Ili ipak imam?? Naime, nitko me nije informirao o navedenom pravu, odnosno uputio na podnošenje zahtjeva za priznavanje prava na naknadu. Moja dijagnoza je metastatski karcinom dojke sa sekundarizmima na plućima i kostima (neizlječivi rak).

ODGOVOR:
Pravo na naknadu zbog tjelesnog oštećenja može ostvariti osiguranik kod kojega je utvrđeno tjelesno oštećenje od najmanje 30%, a koje je nastalo kao posljedica ozljede na radu ili profesionalne bolesti (članak 61.st. 2. ZOMO).
Vrsta tjelesnih oštećenja i postoci tih oštećenja, na temelju kojih se stječe pravo na naknadu zbog tjelesnog oštećenja, utvrđeni su Uredbom o metodologijama vještačenja (Narodne novine, broj 96/23), kojom je propisan postupak i način vještačenja te Lista oštećenja organizma.“
Važno je napomenuti da se prema čl. 62. ZOMO-a onemogućuje pravo korištenja naknade zbog tjelesnog oštećenja ako je osiguranik za isti slučaj oštećenja stekao naknadu prema tom zakonu i prema drugom propisu, odnosno može birati koju naknadu želi koristiti.
 Člankom 63. ZOMO-a određuje se naknada ovisno o postotku tjelesnog oštećenja u odgovarajućem postotku od osnovice. U ovom slučaju, tjelesno oštećenje od 100 % rezultira naknadom od 124,43 EUR što je 40 % osnovice, koja od 1. siječnja 2025. iznosi 311,07 EUR-a. Osiguranik je može ostvariti svoje pravo na naknadu od dana nastanka tjelesnog oštećenja, odnosno ako je zahtjev za ostvarivanje prava podnesen u roku od 6 mjeseci od dana nastanka tjelesnog oštećenja. Ako je osiguranik podnio zahtjev izvan roka, on ima pravo na naknadu od prvog dana idućeg mjeseca nakon podnošenja zahtjeva i za šest mjeseci unatrag. Postupak se pokreće podnošenjem zahtjeva područnoj službi/uredu/ispostavi Hrvatskog zavoda za mirovinsko osiguranje prema mjestu prebivališta, odnosno boravišta osobe koja podnosi zahtjev. 
Ako karcinom nije nastao kao posljedica ozljede na radu ili profesionalne bolesti, nije moguće ostvariti pravo na naknadu zbog tjelesnog oštećenja. No, potencijalno se može ostvariti pravo na inkluzivni dodatak prema Zakonu o inkluzivnom dodatku (NN br. 156/23 ).  Upućujemo na Zavod za socijalni rad nadležan ovisno o mjestu prebivališta. 

2. PITANJE 
2023. godine ponovno sam prošla vještačenje za invalidsku mirovinu i bila odbijena, pri čemu mi je stupanj funkcionalnog oštećenja smanjen s 3. na 2. (uz 100 % tjelesno oštećenje). Time sam izgubila OSI prava, osim popusta pri registraciji vozila. Rečeno mi je da je do promjene došlo jer mi je ukinuta onkološka terapija (Aromasin, zbog pogoršanja – osteoporoze). Sada mi je terapija ponovno uvedena jer je stanje poboljšano (osteopenija umjesto osteoporoze). Pretpostavljam da bih time opet stekla OSI prava, ali nitko mi ne zna reći kome da se obratim. Invalidsku mirovinu više ne tražim (otišla sam u prijevremenu), inkluzivni dodatak imam trajno i ne želim ga dovoditi u pitanje. U mirovinskom mi kažu da ne znaju kome se mogu obratiti. Molim vas za savjet. Unaprijed zahvaljujem.

ODGOVOR:
Poštovana,
Što se Vašeg upita tiče glede toga kome biste se mogli obratiti, predlažem upućivanje dopisa Ministarstvu rada, mirovinskog sustava, obitelji i socijalne politike te kontaktiranje s pravobraniteljem za osobe s invaliditetom (primjerice putem e-obrasca; dostupan na poveznici: https://posi.hr/kontakt-obrazac/) ili s Uredom pučke pravobraniteljice, mag. iur. Tene Šimonović Einwalter, bude li potrebno. Ured pučke pravobraniteljice objavio je detaljne upute o mogućnosti traženja besplatne pravne pomoći od njih na svojim mrežnim stranicama (www.ombudsman.hr).
Funkcionalno oštećenje nema veze s ostvarenim pravom na tjelesno oštećenje prema ZOMO-u. prema Listi oštećenja organizma iz Uredbe o metodologijama vještačenja. 
Osobe s tjelesnim oštećenjem prema novom Zakonu moraju provjeriti, i upisati, svoje podatke (ukupno tjelesno oštećenje, tjelesno oštećenje koje se odnosi na donje ekstremitete, stupanj funkcionalnog oštećenja) u Registar osoba s invaliditetom (ROI) koji vodi Hrvatski zavod za javno zdravstvo (HZJZ), budući da su ti podaci osnova za dodjelu prava sukladno Zakonu o povlasticama u prometu. Podatke možete provjeriti putem elektroničke pošte: invaliditet@hzjz.hr (mailto:invaliditet@hzjz.hr) Sve informacije vezane za ostvarivanje prava na povlastice u području mobilnosti te za izdavanje Nacionalne iskaznice za osobe s invaliditetom možete pogledati na mrežnim stranicama https://mosi.akd.hr (https://mosi.akd.hr), a za sve upite možete se obratiti na adresu elektroničke pošte: korisnicka.podrska@akd.hr (mailto:korisnicka.podrska@akd.hr). Nositelj javne ovlasti AKD - Agencija za komercijalnu djelatnost proizvodno, uslužno i trgovačko d.o.o. Savska cesta 31, HR-10 000 Zagreb tel: +385 1 3657 610 tel: +385 0 8000 440 e-mail: akd@akd.hr (mailto:akd@akd.hr).

3. PITANJE
Onkološki sam pacijent i liječim se od karcinoma dojke. Već sam 4 godine na neprekidnom bolovanju, radim u državnoj firmi. Imam 52 godine  života i 33 godine radnog staža.
Moje pitanje je:
Imam li pravo na invalidsku mirovinu i kolika bi mi ona bila ili na prijevremenu mirovinu i koja je razlika u primanjima i na koji način se ona ostvaruje

ODGOVOR:
Pravo na prijevremenu starosnu mirovinu stječe:
Osiguranik – žena kada navrši:
· u 2025. godini – 58 godina i 9 mjeseci života i 33 godine i 9 mjeseci mirovinskog staža

Polazni faktor za određivanje prijevremene starosne mirovine trajno se smanjuje za 0,2% za svaki mjesec ranijeg ostvarivanja prava na mirovinu prije navršenih godina života osiguranika propisanih za stjecanje prava na starosnu mirovinu, neovisno o dužini mirovinskog staža.
Pravo na starosnu mirovinu stječe osiguranik (žena) kada navrši 15 godina mirovinskog staža i to:
· u  2025. godini – s 64 godine

Iz navedenih zakonskih pretpostavki za ostvarivanje prava na prijevremenu starosnu mirovinu, kako nije ispunjena pretpostavka godina života, čak i da je ispunjena pretpostavka radnog staža, ne može se  ostvariti pravo na prijevremenu starosnu mirovinu.


Uvjeti za ostvarivanje prava na invalidsku mirovinu:

1. postojanje djelomičnog ili potpunog gubitka radne sposobnosti

0. Djelomični gubitak radne sposobnosti postoji kada kod osiguranika postoji smanjenje radne sposobnosti, a s obzirom na zdravstveno stanje, životnu dob, naobrazbu i sposobnost ne može se profesionalnom  rehabilitacijom osposobiti za rad na drugim poslovima s punim radnim vremenom, ali može raditi najmanje 70% radnog vremena na prilagođenim poslovima koji odgovaraju njegovim dosadašnjim poslovima, i to iste ili slične razine obrazovanja.
0. Potpuni gubitak radne sposobnosti postoji kada kod osiguranika nastane trajni gubitak radne sposobnosti bez preostale radne sposobnosti.
1. uvjet staža.
· Ako je djelomični ili potpuni  gubitak radne sposobnosti  nastao zbog bolesti i/ili ozljede izvan rada prije navršenih 65 godina života, pravo na invalidsku mirovinu osiguranik stječe ako mu  navršeni mirovinski staž pokriva najmanje jednu trećinu radnog vijeka.
Radni vijek računa se od 20. godine života, a odnosi se na broj punih godina od dana kada je osiguranik navršio 20 godina života do dana nastanka djelomičnog ili potpunog gubitka radne sposobnosti. Osiguraniku koji je nakon navršene 20. godine života završio preddiplomski sveučilišni studij ili stručni studij (viša stručna sprema stečena prema ranijim propisima), radni vijek računa se od navršene 23. godine života, a osiguraniku koji je završio preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij (visoka stručna sprema stečena prema ranijim propisima) od navršene 26. godine života.
Kako se radi o onkološkim pacijentu koji je 4 godine na neprekidnom bolovanju i s 52 godine života  ima 33 godine radnog staža, zaključuje se da su ispunjene obe zakonske pretpostavke za ostvarivanje prava na invalidsku mirovinu; uvjet staža po tome što se radi o osobi s 52 godine života i 33 godine radnog staža što je sigurno 1/3 radnog vijeka te uvjet potpunog gubitka radne sposobnosti ili bar djelomičnog  po tome što je već 4 godine na neprekidnom bolovanju.
Kako ostvariti pravo na invalidsku mirovinu?
Postupak se pokreće na prijedlog izabranog doktora medicine primarne zdravstvene zaštite, ukoliko se radi o zaposlenoj osobi, nadležnoj područnoj službi Hrvatskog zavoda za mirovinsko osiguranje. Uz zahtjev se prilaže i cjelokupna medicinska dokumentacija. Zatim prema ocjeni izabranog doktora, a nakon provedenog liječenja i medicinske rehabilitacije ako je zdravstveno stanje osiguranika takvo da se daljnjim liječenjem ne može poboljšati te je kod osiguranika nastupila trajna nesposobnost za rad na poslovima koje osiguranik obavlja, kao i u slučaju kada privremena nesposobnost osiguranika traje neprekidno 12 mjeseci zbog iste dijagnoze bolesti, izabrani doktor je obvezan obraditi osiguranika za upućivanje na ocjenu radne sposobnosti i invalidnosti te ga sa svom propisanom dokumentacijom uputiti nadležnom tijelu vještačenja
Kada nadležno tijelo vještačenja utvrdi da je nastupila profesionalna nesposobnost za rad, izabrani doktor primarne zaštite priprema tada svu dokumentaciju koju je potrebno priložiti, a koja obuhvaća:
– tiskanicu 1-IN (Izvješće s nalazom i mišljenjem liječnika)
– tiskanicu 2-IN (Opći podaci o osiguraniku s opisom poslova koje obavlja) – popunjava ga poslodavac ako je osiguranik u radnom odnosu
– medicinsku dokumentaciju
Kako se određuje iznos invalidske mirovine?
Mirovinskim faktorom određuje se u kojem se opsegu uzimaju osobni bodovi pri izračunu mirovine.
Mirovinski faktor iznosi 1,0 za: prijevremenu starosnu mirovinu i invalidsku mirovinu zbog potpunog gubitka radne sposobnosti
Mirovinski faktor za invalidsku mirovinu zbog djelomičnog gubitka radne sposobnosti:
· koja se isplaćuje osiguraniku za vrijeme zaposlenja, odnosno obavljanja samostalne djelatnosti ako je uzrok bolest ili ozljeda izvan rada iznosi 0,5.
Informativni izračun mirovine može se zatražiti putem prijave na servis e-Građani za starosnu mirovinu i prijevremenu starosnu mirovinu  i besplatan je. 
Možemo izračunati i invalidsku mirovinu pod pretpostavkom koji je naveden u Vašem zahtjevu za informativni izračun vezano za opseg prava i datum nastanka (da li je potpuni gubitak radne sposobnosti ili djelomični gubitak radne sposobnosti te datum nastanka).

4. PITANJE
Imam pitanje, 24.1.2020. kao onkološki bolesnik ostvarujem pravo na inkluzivni dodatak od 1.500kn tada. Išla sam na vještačenje i tada 23.03 2022 umanjen mi je inkluzivni dodatak na sad 165,00e bez obzira što imam invalidnost tjelesnu 90 %. Zanima me da li  ću ostvarivati pravo na inkluzivni dodatak pošto će mi sad bit 5g od odnosno ulazim u remisiju. Imam ugrađenu protežu u oba koljena desno Tep a lijevo Pep. Mirovinu nemam. Unaprijed zahvaljujemo. Budimo dobro

ODGOVOR:
Inkluzivni dodatak je novčana naknada namijenjena osobi s invaliditetom u svrhu prevladavanja različitih prepreka koje mogu sprječavati njezino puno i učinkovito sudjelovanje u društvu na ravnopravnoj osnovi s drugima.  Inkluzivni dodatak utvrđuje se prema određenoj razini potpore koja se razvrstava u pet razina temeljem liste vrste i težine invaliditeta -  oštećenja funkcionalnih sposobnosti definirane propisima kojima se uređuje vještačenje i metodologija vještačenja, a iznos inkluzivnog dodatka utvrđuje se prema određenoj razini potpore i iznosi: 135% osnovice (koja iznosi 120 eura) za četvrtu razinu potpore ( što odgovara iznosu od 165 eura koji se ostvaruje). Dakle, bez obzira što korisnik ulazi u remisiju, to ne znači da i dalje ne može ostvarivati pravo na inkluzivni dodatak ukoliko korisnik i dalje ima određenu težinu invaliditeta koja je ključna za određivanje prava na ostvarivanje inkluzivnog dodatka ( tjelesna invalidnost 90 %). Ukoliko Zavod donese rješenje kojim se ukida pravo na inkluzivni dodatak, postoji pravo žalbe o kojoj odlučuje Ministarstvo, dok protiv rješenja Ministarstva nije dopuštena žalba, ali se može pokrenuti upravni spor. Isto tako, ako korisnik smatra da mu pripada pravo na veći inkluzivni dodatak od onog kojeg trenutno ostvaruje, može podnijeti novi zahtjev Zavodu koji će odlučiti o ostvarivanju prava na inkluzivni dodatak te o tome donijeti rješenje.

5. PITANJE
Onkološki sam pacijent i imam invaliditet 80 posto. Ne znam što je inkluzivni dodatak i dali ga već ostvarujem. Dobivam 90 eura mjesečno od Hrvatskog zavoda za socijalni rad- doplatak za tuđu njegu i pomoć. I dobivam 28 eura pomoć od grada Zagreba. Imam invalidsku karticu i karticu za parking.
Osim toga, imam i druge dijagnoze i lajmsku bolest. Mogu li ostvariti još nešto. Beneficirani staž ili nešto. Teško mi je raditi. Hvala. 
Kako sam onkološkom dijagnozom, invaliditetom od 80 posto i još  nekim kroničnim dijagnozama, npr  lajmska bolest, koronarni vazospazam ostvariti pravo na beneficirani radni staž?
K tome, posao je težak  i fizički, stomatolog sam.
Kako to da dijagnoza poput multiple ili artritisa imaju to pravo a mi nemamo?

ODGOVOR:
Inkluzivni dodatak je novčana naknada namijenjena osobi s invaliditetom u svrhu prevladavanja različitih prepreka koje mogu sprječavati njezino puno i učinkovito sudjelovanje u društvu na ravnopravnoj osnovi s drugima. Postupak za priznavanje prava na inkluzivni dodatak možete pokrenuti tako da podnesete zahtjev nadležnom područnom uredu Hrvatskog zavoda za socijalni rad koji će onda utvrditi razinu potpore na temelju nalaza i mišljenja Zavoda za vještačenje, profesionalnu rehabilitaciju i zapošljavanje osoba s invaliditetom. Pravo na inkluzivni dodatak nemaju osobe koje primaju doplatak za njegu i pomoć, osim ako ste doplatak za pomoć i njegu ostvarili prema propisima o mirovinskom i invalidskom osiguranju koji su važili do 31. prosinca 1998. Znači ako ste doplatak za pomoć i njegu ostvarili prema propisima o mirovinskom i invalidskom osiguranju koji su važili do 31. prosinca 1998. godine imate pravo na inkluzivni dodatak, inače nemate pravo na inkluzivni dodatak ako ostvarujete pravo na pomoć i njegu prema posebnim propisima. Pravo na beneficirani radni staž imaju osobe koje se bave određenim zanimanjima ili osobe s invaliditetom koji je posljedica samo određenih bolesti. Zakon ne propisuje pravo na beneficirani radni staž za stomatologa niti propisuje da osobe oboljele od karcinoma i lajmske bolesti imaju pravo na beneficirani radni staž. Zbog toga, ne ostvarujete pravo na beneficirani radni staž.

6. PITANJE
Moje pitanje : operirala sam prije 4 godine karcinom jajnika. Izvađena su mi oba jajnika, maternice potrbušina i dosta limfnih čvorova. A prije 6 godina sam operirala miom na maternici, a i imala sam 2 ambulante  operacije dojki prije 25 i 10 godina   gdje sam vadila fibroadenome. Nakon liječenja kemoterapijom imam posljedica, neuropatija, osteoporoza. Imam rješenje da sam 40 posto invalid. Predala sam bila samo otpusno pismo operacije karcinoma. Jesam li trebala možda  predati i dokumentaciju ostalih operacija i bolesti? Bi li tada možda imala veći postotak invalidnosti? Zapravo što sve ulazi u postotak invalidnosti? 

ODGOVOR:
    U hrvatskom zakonodavstvu, postotak invaliditeta (ili stupanj oštećenja organizma) utvrđuje se na temelju medicinskog vještačenja, a obuhvaća različite vrste oštećenja zdravlja koja utječu na sposobnost obavljanja svakodnevnih aktivnosti, rada i sudjelovanja u društvu. 
U postotak invaliditeta ulaze: 
Vrsta i težina oštećenja zdravlja:  tjelesna oštećenja (amputacije, oduzetost udova, gubitak vida ili sluha itd.), mentalni poremećaji i neurološke bolesti, kronične i degenerativne bolesti (npr. multiplaskleroza, dijabetes s komplikacijama, srčane bolesti), maligne bolesti (ovisno o stadiju, liječenju i ishodu)
Trajnost oštećenja: trajno ili privremeno (npr. nakon nesreće dok traje liječenje), za trajno oštećenje dodjeljuje se postotak invaliditeta koji ostaje stalno
Učinak na sposobnost rada: Ako osoba više ne može obavljati svoj posao, uzima se u obzir i smanjena radna sposobnost.
Kombinacija više oštećenja: Ako postoji više različitih oštećenja, ne zbrajaju se aritmetički, već se koristi propisana metoda kombiniranja (tzv. kombinirana ljestvica oštećenja)
Pravila prema posebnoj ljestvici: Prema Zakonu o listi tjelesnih oštećenja postoji tablica u kojoj je svaki tip oštećenja zdravlja naveden uz pripadajući raspon postotka.
Sukladno navedenome, postotak se invalidnosti određuje temeljem vještačenja prema listi tjelesnih oštećenja iz Zakona o listi tjelesnih oštećenja te se na temelju toga određuje postotak invaliditeta. Postoji mogućnost da bi stranka imala veći postotak invaliditeta da je predala i ostalu dokumentaciju, ali stranka uvijek ima pravo tražiti novo vještačenje.



7. PITANJE

Onkološki sam pacijent. U 02/2023 imala sam operaciju karcinoma debelog crijeva pri čemu mi je odstranjeno 16 cm crijeva. Osim toga prošla sam i zračenje i 7 ciklusa kemoterapije, nakon svega navedenog imam konstantne poteškoće sa probavom, česti odlasci na wc, malopsorpcija crijeva, već dvije godine sam konstantno na kilaži od 45 kg na moju visinu od 1,60 cm (mislim da se to čak vodi kao pothranjenost). Predala sam zahtjev za utvrđivanje tjelesnog oštećenja no isti mi je odbijeni odnosno utvrđeni mi je postotak tjelesnog oštećenja 0% (iako mi je operacijom uklonjen dio organa zbog čega imam probavnih poteškoća). Da li imam pravo na žalbu i kome trebam uputiti žalbu ukoliko imam pravo na nju. 

ODGOVOR:

Prije svega, važno je napomenuti kako je rješenje kojim se Vaš zahtjev odbio upravno rješenje. Prema Zakonu o općem upravnom postupku, koji omogućuje žalbu na svako upravno rješenje (uključujući i ono koja se odnosi na utvrđivanje tjelesnog oštećenja) imate pravo na žalbu. Žalba se podnosi u roku od 15 dana od dana primitka rješenja. 
U žalbi trebate navesti rješenje koje pobijate, naziv javnopravnog tijela koje je rješenje donijelo i obrazložiti zbog čega ste nezadovoljni rješenjem te ukoliko želite možete navesti da želite osobni pregled na što imate pravo. Žalba se predaje prvostupanjskom tijelu, dakle tamo gdje ste podnijeli i zahtjev. Iako se žalba predaje HZMO-u, o njoj odlučuje Ministarstvo rada, mirovinskoga sustava, obitelji i socijalne politike.





PITANJA I ODGOVORI ZA RADIONICU  ZA   UDRUGU BUDI DOBRO  –   TRAVANJ  2025.   –   PRAVNA KLINIKA PRAVNOG FAKULTETA U ZAGREBU     1. PITANJE   Vezano uz najavljenu radionicu te pripravu za nju, mene konkretno zanima sljedeće:   Obzirom da mi je Nalazom i  mišljenjem o težini i vrsti invaliditeta Zavoda za vještačenje,  profesionalnu rehabilitaciju i zapošljavanje osoba s  invaliditetom , utvrđen postotak tjelesnog  oštećenja 100% te postojanje teškog invaliditeta (IV. stupanj), zbog čega nemam pravo na  naknadu zbog tjelesnog oštećenja? Ili ipak imam?? Naime, nitko me nije informirao o  navedenom pravu, odnosno uputio na podnošenje zahtjeva   za priznavanje prava na naknadu.  Moja  dijagnoza   je metastatski  karcinom   dojke sa sekundarizmima na plućima i kostima  (neizlječivi rak).     ODGOVOR:   Pravo na naknadu   zbog tjelesnog oštećenja može ostvariti osiguranik kod kojega je utvrđeno  tjelesno oštećenje od najmanje 30%, a koje je nastalo kao   posljedica ozljede na radu ili  profesionalne bolesti   (članak 61.st. 2. ZOMO).   Vrsta  tjelesnih oštećenja i postoci tih oštećenja, na temelju kojih se stječe pravo na naknadu  zbog tjelesnog oštećenja, utvrđeni su Uredbom o metodologijama vještačenja (Narodne  novine, broj 96/23), kojom je propisan postupak i način vještačenja te Lista ošteće nja  organizma. “   Važno je napomenuti da se prema čl. 62. ZOMO - a onemogućuje pravo korištenja naknade  zbog tjelesnog oštećenja ako je osiguranik za isti slučaj oštećenja stekao naknadu prema tom  zakonu i prema drugom propisu, odnosno može birati koju naknadu želi koristiti.     Člankom 63. ZOMO - a određuje se naknada ovisno o postotku tjelesnog oštećenja u  odgovarajućem postotku od osnovice. U ovom slučaju, tjelesno oštećenje od 100 % rezultira  naknadom od 124,43 EUR što je 40 % osnovice, koja od 1. siječnja 2025. iznosi 311,07 E UR - a. Osiguranik je može ostvariti svoje pravo na naknadu od dana nastanka tjelesnog oštećenja,  odnosno ako je zahtjev za ostvarivanje prava podnesen u roku od 6 mjeseci od dana nastanka  tjelesnog oštećenja. Ako je osiguranik podnio zahtjev izvan roka, on  ima pravo na naknadu od  prvog dana idućeg mjeseca nakon podnošenja zahtjeva i za šest mjeseci unatrag. Postupak se  pokreće podnošenjem   zahtjeva   područnoj službi/uredu/ispostavi Hrvatskog zavoda za  mirovinsko osiguranje prema mjestu prebivališta, odnosno bo ravišta osobe koja podnosi  zahtjev.    Ako karcinom nije nastao kao posljedica ozljede na radu ili profesionalne bolesti, nije moguće  ostvariti pravo na naknadu zbog tjelesnog oštećenja. No, potencijalno se može ostvariti pravo  na inkluzivni dodatak prema Zakonu o inkluzivnom dodatku (NN br. 15 6/23 ).     Upućujemo  na Zavod za socijalni rad nadležan ovisno o mjestu prebivališta.      2. PITANJE   

